Diari Oficial de la Generalitat Valenciana


Sumari del DOGV 4196, del 22-02-2002 (2002/1810)

Informació pública del projecte d'urbanització de la unitat d'execució número 16 del sòl urbanitzable residencial.
------------------------------------------------------------------------------------------------------------------

### Dades del document

Número de DOGV
:   4196

Data del DOGV
:   22-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1810


Organisme emissor
:   Ajuntament de Paiporta

Tipus de document
:   Anunci

Informació pública del projecte d'urbanització de la unitat d'execució número 16 del sòl urbanitzable residencial. [2002/A1810]
  
El Ple de l'Ajuntament, en la sessió efectuada amb caràcter extraordinari el dia 31 de gener de 2002, va adoptar l'acord que té, literalment, la part dispositiva com es diu:
  
«Primer
  
Aprovar definitivament el projecte d'urbanització de la unitat d'execució número 16 del sòl urbanitzable residencial presentat per la mercantil Urbanita 2002, SL, agent urbanitzador de l'esmentat sector, condicionat a:
  
a) Que el bulevard previst al carrer de Jaume I discórrega per l'eix central d'aquest, d'acord amb el que estableix el Pla General, amb una amplària de 9 metres, de manera que l'esmentat carrer quede amb la secció següent:
  
- Vorera: 2 metres.
  
- Estacionament en cordó: 2 metres.
  
- Calçada: 4 metres.
  
- Bulevard: 9 metres.
  
- Calçada: 4 metres.
  
- Estacionament en cordó: 2 metres.
  
- Vorera: 2 metres.
  
b) Abans d'iniciar les obres caldrà comunicar la direcció facultativa, el contractista i fixar el dia de visita a l'obra amb el tècnic municipal, així com firmar l'acta de comprovació del replanteig en què intervindrà un representant d'aquest Ajuntament.
  
Segon
  
Aprovar la retaxació de càrregues, d'acord amb el que estableix l'article 67.3 de la Llei Reguladora de l'Activitat Urbanística (LRAU), llevat de la part corresponent a honoraris tècnics. L'import d'aquestes càrregues transferible als propietaris de la unitat d'execució número 16 és de 2.455.691,87 euros (131.343.853 PTA), més IVA.
  
Tercer
  
Determinar que la superfície de la unitat d'execució número 16 és de 58.891,16 metres quadrats, segons els amidaments efectuats pels Serveis Tècnics Municipals.
  
Quart
  
Requerir l'urbanitzador perquè presente una relació de propietaris, quotes corresponents a cada un i percentatge de retribució que li correspon segons els casos següents:
  
a) Pagament mixt: 70% i 30% sòl.
  
b) Pagament total sòl: 100% sòl.
  
Tot això amb el fi de poder efectuar a cada propietari la notificació tal com estableix l'article 71.3 de la LRAU, amb l'advertiment que fins que no presente el que es requereix, no es podrà efectuar la comunicació als propietaris, ni s'iniciarà el còmput del termini perquè opten a la forma de pagament.
  
Cinqué
  
Notificar aquest acord a l'urbanitzador i a les persones interessades, una vegada s'ha complit el que estableix el punt quart, indicant-los en la notificació que, de conformitat amb el que disposa l'article 71.3 de la LRAU, el propietari disconforme amb la proporció de terrenys que li corresponga cedir com a retribució podrà oposar-s'hi sol·licitant-ne el pagament en metàl·lic. La sol·licitud formalitzada en un document públic, haurà de comunicar-la a l'urbanitzador i a l'Ajuntament, dins dels 10 dies següents a la recepció de la notificació d'aquest acord. Caldrà adjuntar a l'esmentada sol·licitud una garantia real i financera suficient, que assegure el desemborsament de la retribució amb caràcter previ a l'exercici de qualssevol accions contra la seua liquidació. I posteriorment es publicarà l'aprovació definitiva del projecte d'urbanització en un diari d'informació general, Diari Oficial de la Generalitat Valenciana i Butlletí Oficial de la Província.»
  
Cosa que es publica als efectes del que estableixen els articles 34 i 53 de la LRAU, amb l'advertiment que aquest edicte val de notificació a les persones desconegudes, complint el que disposa l'article 59 de la Llei de Règim Jurídic de les Administracions Públiques i del Procediment Administratiu Comú (LRJPAC).